**Кодекс за родители**

усогласен со План за одржување на настава и Протокол за постапување на основните училишта во РСМ за реализација на воспитно – образовниот процес со физичко присуство на учениците во учебната 2020/21 година во време на пандемија од КОВИД -19

* Учениците во наставата со физичко присуство се вклучуваат со согласност од родителот/старателот
* Доколку родителот/старателот не сака неговото дете наставата да ја следи со физичко присуство, поднесува изјава до училиштето дека ученикот ќе следи настава со учење од далечина и ќе биде редовно присутен на наставата со учење од далечина, согласно распоредот за часови на паралелката.
* Родителите/старателите на учениците со попреченост, имаат право да одлучат дали нивните деца ќе следат настава со физичко присуство во училиште или ќе следат настава со учење од далечина - од дома
* Доколку ученик има образовен асистент начинот на поддршката на образовниот процес на ученикот ја договара во директна соработка со родителот/старателот.
* Образовниот или личниот асистент кој се вклучува во паралелката, се придржува на Протоколот за настава со физичко присуство, поттикнува физичка дистанца помеѓу ученик-ученик и наставник-ученик и помага во одржување на хигиената на ученикот
* Учениците кои имаат потврда од матичен лекар/педијатар дека поради својата здравствена состојба не треба да посетуваат настава со физичко присуство следат настава со учење од далечина.
* Родителот/старателот до училиштето доставува медицинска документација и потврда од матичен лекар.
* Родителот/старателот е должен да ја следи здравствената состојба на своето дете и при секоја промена или влошување на истата да не го доведува детето на настава. За ова го известува одделенскиот раководител
* Доколу ученикот развие симптоми на КОВИД -19 додека е во домашни услови, родителот е должен да се консултира со матичниот лекар. По препорака, на ученикот му се прави PCR тест и за ова задолжително го известува одделенскиот раководител
* Ученикот кој бил сомнителн на КОВИД-19, а за кој е докажано со PCR тестирање дека е негативен на SARS-CoV-2, продолжува да го посетува училиштето и наставата со приложена потврда од матичениот лекар дека е во добра здравствена состојба и може да посетува училиште
* Доколку тестот е позитивен, родителот постапува по препораките од епидемиологот/матичниот лекар, а за ова го известува одделенскиот раководител
* Родителите ги доведуваат учениците во Училиштето дваесет минути пред отпочнување на наставата, според изготвениот распоред
* Родителите/старателите ги испраќаат учениците до назначениот влез на Училиштето и се забранува нивно влегување во училиштето, освен за родителите/старателите/образовните асистенти на учениците со посебни образовни потреби со задолжително носење на маска/прекривка на лицето
* Родителите се должни (доколку го придружуваат детето) да почекаат додека одговорното лице не му ја измери температурата на детето
* Во случај на зголемена температура (над 37,4º) не се дозволува влегување на ученикот во Училишната зграда и родителот и ученикот се упатуваат на консултација кај матичен лекар. Доколку ученикот не е придружуван од родител, ученикот се одвојува на безбедно растојание од другите ученици, под надзор на одговорно лице, а одделенскиот раководител го повикува родителот да го преземе детето и истите се упатуваат кај матичен лекар
* Ако ученик развие симптоми на КОВИД-19 додека е во Училиште, наставникот/стручниот соработник го изолира ученикот во посебна просторија со задолжително носење на заштитна маска/прекривка и веднаш ги известува родителите/старателите, кои во најкраток временски период треба да го земат детето со цел консултација и натамошни активности со матичниот лекар на ученикот (просторија за изолација е третата училница за прво одделение, најблиску до споредниот влез/излез кон салата за ФЗО и истата нема да се користи за настава)
* Родителот му подготвува храна од дома на ученикот
* Родителот е должен да го едуцира своето дете за носење маска/прекривка на лицето, одржување на физичка дистанца, одржување на хигиена, користење тоалет и сл.
* Родителот е должен да му овозможи на детето редовно посетување наставата, освен ако е болно и има оправдание од лекар
* За нередовно присуство на наставата се применуваат педагошките мерки утврдени во Законот за основното образование

Изготвил: Директор

Педагошко – психолошка служба \_\_\_\_\_\_\_\_\_\_\_\_\_\_\_\_\_\_

Лидија Пешевска